**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Տվյալների փոփոխությամբ տրանսպորտային միջոցների վերասարքավորման և առանց թույլտվության վերասարքավորված տրանսպորտային միջոցների վերահաշվառման թույլտվության տրամադրման գործընթաց։ |
| Արդյունք | Թույլտվության տրամադրում։ |
| Դիմումատու | Ֆիզիկական և իրավաբանական անձ։ |
| Ծառայության տեսակ | Ծառայությունը մատուցվում է ֆիզիկական անձի և իրավաբանական անձի կողմից կամ ներկայացուցչի միջոցով ՀՀ ՆԳՆ [հաշվառման-քննական ծառայությունների մատուցման, թույլտվությունների և լիցենզավորման](https://mia.gov.am/%d5%b6%d5%a1%d5%ad%d5%a1%d6%80%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6/%d5%af%d5%a1%d5%bc%d5%b8%d6%82%d6%81%d5%be%d5%a1%d5%ae%d6%84-%d6%87-%d5%a1%d5%b7%d5%ad%d5%a1%d5%bf%d5%a1%d5%af%d5%a1%d5%a6%d5%b4/#4093c8dbca53aa3ce) վարչության հաշվառման-քննական ստորաբաժանումներ դիմելու (այցելելու, ոչ առցանց) եղանակով։ |
| Ներկայացման ենթակա տեղեկատվություն | 1) դիմում, նշելով՝ տրանսպորտային միջոցի սեփականատիրոջ ազգանունը, անունը, հայրանունը, տրանսպորտային միջոցի հաշվառման տվյալները, ինչպես նաև տեղեկություններ կատարվող վերասարքավորման մասին,  2) տրանսպորտային միջոցի վերասարքավորման թույլտվություն տալու համար oրենքով նախատեսված վճարի վճարման փաստը հավաստող փաստաթուղթ,  3) տրանսպորտային միջոցի ամբողջական տեսքի և հանգույցների լուսանկարները, գծապատկերները (էսքիզներ կամ գծագրեր), ինչպես նաև տեղեկություններ վերասարքավորման ժամանակ oգտագործվող հանգույցների, առարկաների, սարքավորումների և նյութերի մասին: |
| Կոնտակտային տվյալներ | ՀՀ ՆԳՆ ՀՔԾՄԹԼ վարչություն Ծովակալ Իսակովի 9  Երևանի ՀՔԲ ք. Երևան Գաջագործների 76  Կոտայքի մարզի ՀՔԲ Նոր գյուղ 1-ին փողոց 7/1    Արմավիրի մարզի ՀՔԲ Արմավիրի մարզ, ք. Մեծամոր, վարչական շենք 1  Արարատի մարզի ՀՔԲ Արարատի մարզ, Մխչյան-Հովտաշեն 1    Արագածոտնի մարզի ՀՔԲ ք. Աշտարակ Ն. Աշտարակեցու 3  Շիրակի մարզի ՀՔԲ Ք. Գյումրի, Թբիլիսյան խճ. 2/14  Լոռու մարզի ՀՔԲ ք.Վանաձոր, Լոռվա-1 ՀՔԲ-ի տարածք    Գեղարքունիքի մարզի ՀՔԲ ք.Սևան գ. Լճաշեն խաչմերուկ  Գեղարքունիքի մարզի ՀՔԲ ք. Մարտունի Մյասնիկյան 100/1  Տավուշի մարզի ՀՔԲ ք. Իջևան Վասիլյան 3  Սյունիքի մարզի ՀՔԲ ք.Կապան, Գ.Արզումանյան-128բ  Սյունիքի մարզի ՀՔԲ ք.Գորիս Երևանյան խճ.17/1  Վայոց Ձորի մարզի ՀՔԲ ք. Եղեգնաձոր, Երևանյան խճուղի 3/2    **Հեռախոս՝** [**+374-60-838302**](tel:+37460838302)  **Կայք՝** **roadpolice.am** |
| Գործընթաց | Փաստաթղթերը ներկայացնելուց հետո կատարվում է փաստաթղթերի ամբողջականության և բովանդակության ստուգում։ Պահանջվող տեղեկությունները կամ փաստաթղթերը թերի ներկայացնելու դեպքում անձին տրվում է 5-oրյա ժամկետ` փաստաթղթերն ամբողջությամբ ներկայացնելու համար: Դիմումը ստանալու oրվանից տասնօրյա ժամկետում ընդունվում է հետևյալ որոշումներից մեկը`  1) վերասարքավորված տրանսպորտային միջոցի վերահաշվառման թույլտվություն տալու մասին,  2) վերասարքավորված տրանսպորտային միջոցի վերահաշվառման թույլտվություն տալը մերժելու մասին:  **Տրանսպորտային միջոցների վերասարքավորման թույլտվություն տալը մերժվում է, եթե`**  1) վերասարքավորման արդյունքում կարող են խախտվել Հայաստանի Հանրապետության կառավարության 2007 թվականի հունիսի 28-ի N 955-Ն որոշման N 2 հավելվածով սահմանված տրանսպորտային միջոցների շահագործումն արգելող անսարքությունների և պայմանների ցանկի կամ վերասարքավորման ժամանակ իրականացման ենթակա տեխնիկական պայմանների պահանջները,  2) անձը սահմանված ժամկետում չի ներկայացնում կամ թերի է ներկայացնում պահանջվող տեղեկությունները կամ փաստաթղթերը,  3) տրանսպորտային միջոցը կամ դրա համարակիր մասերից մեկը գտնվում է հետախուզման մեջ: |
| Ծառայության վճար | Ծառայության մատուցման համար ենթակա է վճարման «Պետական տուրքի մասին» օրենքով սահմանված կարգով՝ բազային տուրքի տասնապատիկի չափով (10000 ՀՀ դրամ)։ |
| Վճարում | Ծառայության դիմաց վճարումը իրականացվում է դիմելու ժամանակ՝ անկանխիկ եղանակով։ |
| Կարգավորումներ | «Ճանապարհային երթևեկության անվտանգության ապահովման մասին» օրենք։  ՀՀ կառավարության 2011 թվականի ապրիլի 28-ի N 489-Ն որոշում։ |
| Բողոքարկման ընթացակարգ | Քաղաքացին ծառայության մատուցման արդյունքի կամ այլ ցանկացած խնդրի վերաբերյալ բողոքը կարող է ներկայացնել ստորաբաժանման քարտուղարություն թղթային տարբերակով՝ ք․ Երևան, Իսակովի 9 հասցեով, նաև առցանց՝ **e-request.am** կայքով՝ վերադասության կարգով, ինչպես նաև դատական կարգով։ |